«Հույսի կամուրջ» ՀԿ նախագահը նաև հավելեց, որ քիչ չեն այն դեպքերը, երբ վերոնշյալ խնդիրները կանխվել են: Ծնողների հետ կատարվող աշխատանքների արդյունքում այսօր շատ երեխաներ հատուկ դպրոցներից ընտանիք են վերադարձել, կրթություն են ստանում: Այդ աշխատանքների շնորհիվ շատ բան է փոխվել երեխաների կյանքում, ծնողների ընկալումների մեջ: Սուսաննա Թադևոսյանի խոսքով` համայնքային աջակցության հասանելիության բացակայությունն է, որ հաշմանդամություն ունեցող երեխաների ընտանիքներում խնդիրը ձնագնդի պես մեծացնում ու ընտանիքի անդամների աչքերում անլուծելի է դարձնում. «Սա կարևոր խնդիր է ոչ միայն պետության, այլ նաև հասարակական կազմակերպությունների համար, որովհետև հենց նրանք են մարդուն ամենամոտ կանգնած և իրենց առաքելությամբ ամենաարագ արձագանքող օղակը պետք է լինեն»: